Joho nacionalinis parkas
Joho nacionalinis parkas (pranc. Parc national du Canada Yoho, angl. Yoho National Park) yra Kanadoje, Uoliniuose kalnuose, Britų Kolumbijos pietryčiuose. Pietuose ribojasi su Kutenajaus NP, rytuose – su Banfo NP. Parkas įkurtas tiek apsaugoti unikalią Uolinių kalnų gamtą, tiek turtingus fosilijų telkinius (didžiausias – Burgeso skalūnai). 1984 m. Joho nacionalinis parkas su grupe kitų Uolinių kalnų parkų įtrauktas į UNESCO pasaulio paveldo sąrašą.